Ljerka Car Matutinović

**Ljerka Car Matutinović** (Crikvenica, 11. srpnja 1931.), suvremena hrvatska pjesnikinja, prozaistica, književnica za djecu, esejistica i prevoditeljica.

## Biografija

Ljerka Car Matutinović, rođena je u Crikvenici. Na Filozofskom fakultetu Sveučilišta u Zagrebu diplomirala je hrvatski i talijanski jezik s književnostima. Članica je Društva hrvatskih književnika (1975.), Hrvatskog P.E.N.- centra, Zagrebačkog centra Europskog društva kulture (sa sjedištem u Veneciji), Hrvatskog društva pisaca i član Društva hrvatskih književnih prevodilaca.

Književnica živi i radi u Zagrebu.

## Književnički rad

Od 1961. objavljuje književne kritike, književne interpretacije i eseje; pjesme od 1965.; pripovijetke od 1975. u nizu časopisa i novina („Forum“, „La Battana“, „Impegno 80“, „Most“, „Republika“, „Književna republika“, „Nova Istra“, „Književna Rijeka“, “Vijenac“, „Diwan“(BiH) i dr.)

Objavila je devetnaest zbirki pjesama, od kojih su tri na čakavskom narječju („Kanat slaji od meda“, „Čakavske versade“, i „Meštrija“). Od ostalih zbirki izdvajaju se:“ „Odiljat se“, 1983., „La bellezza del respiro“ – „Ljepota disanja“, 1984.,“Bezumlje“, 1994.,“Disanje“, izabrane pjesme, 1997.,“Jabuka na glavi“, 2001., „Versi o nepotrošivoj ljubavi, 2005.,“Zarobljeno tijelo i drugi soneti“, 2007., „Jabuka puno krilo“, 2007.,“Uzmi me na oblaku“,2010., „Vrijeme punog Mjeseca“, 2012.,“Kad već postoji planina“, 2013.

Od knjiga za djecu ističe se roman „MA i LU“ ( dva izdanja u 5000 primjeraka, 1988., 1990.), „Sve niče iz priče“, 2000., „Raduj se danu“, pjesme, 2004.
Od proza za odrasle : „Ljubavni jadi Ružice Trnoružice“,1986. „Opsjenar Galateo i druge srednjovjekovne priče“, 2002., „Mirakul zvan Ljubav“, 2006.
Od književno – kritičkih proza: „Odjeci pjesničke riječi“, razgovori s književnicima, 1991., „Hrvatski pjesnici“ („Školska antologija“), 2006.

## Prevoditeljski rad

S talijanskog jezika prevela je niz poznatih pisaca za djecu (Alberto Moravia: „Nosorog“, Gianni Rodari :“Putovanje plave strijele“,Carlo Collodi:“Pinokio“, Gianni Rodari:“Čipolino“) i odrasle: Boccaccio, „Dekameron“, izbor, „Ususret renesansi (Dante, Petrarca, Boccaccio), „Žena od kamena“, izbor iz suvremene talijanske proze, („Bosanska riječ“, Tuzla, 2005.), Fabio Geda:“U moru žive krokodili“,, „Znanje“, Zagreb, 2011.

## Nagrade i priznanja

Dobitnica je brojnih nagrada u Italiji
* Nagrada San Bartolo, Firenca, 1996.
* Nagrada Firence, 2001.
* Nagrada Ocjenjivačkog suda na Međunarodnom natječaju za poeziju i prozu
* Citta di Salo, 2005. i dr.

Od hrvatskih nagrada izdvajaju se:
* Nagrada Drago Gervais, 1981., 1985.
* Nagrada Ljubo Pavešić, za najbolji čakavski tekst, 1995.
* Nagrada za životno djelo Grada Crikvenice, 1996.
* Nagrada Zvonimir Golob, 2003., prigodna plaketa
* Nagrada Dubravko Horvatić, 2009., 2. nagrada za poeziju *Ćutim tvoju dušu*, objavljen 24. srpnja u Hrvatskom slovu
* Nagrada Julije Benešić za najbolju knjigu kritika "Vijenac odabranih", 2013.

Pjesme Ljerke Car Matutinović prevedene su na desetak stranih jezika, a pripovijetke na engleski, talijanski i njemački jezik. Na poljski ju je prevela Łucja Danielewska.

Izbor iz antologija u kojima su njena djela:
* U ovom strašnom času, sastavljača Ive Sanadera i Ante Stamaća
* Krvatska, prir. Vinko Brešić
* Skupljena baština, prir. Stijepo Mijović Kočan
* Hrvatska planinarska književnost, sabrao Željko Poljak

## Djela
### Pjesme
* Vrijeme rastanka, 1971.
* Trudno kao dažd, 1976.
* Odiljat se, 1983.
* La Bellezza del Respiro (Ljepota disanja) – izbor pjesama na talijanskom 1984.
* Kanat slaji od meda, pjesme na čakavskom, 1987.
* Bajkoviti soneti, 1988.
* Glasovi Glazba, 1988.
* Čakavske versade, pjesme na čakavskom,1993.
* Bezumlje, 1994.
* Disanje, izabrane pjesme, 1997.
* Jerbo samo tebe gledim, ljubavne pjesme, 1998.
* Jabuka na glavi (uvršten i čakavski ciklus Litrati), 2001.
* Versi o nepotrošivoj ljubavi, pjesme, Mala knjižnica DHK, Zagreb 2005.
* Meštrija,sabrane čakavske pjesme, DHK; ogranak u Rijeci i Verba d.o.o., Rijeka 2007.
* Zarobljeno tijelo i drugi soneti; pjesme, Stajer-graf, Zagreb 2007.
* Jabuka puno krilo; izabrane pjesme; Privlačica, Biblioteka Riječ, Vinkovci 2007.
* Uzmi me na oblaku. Pjesme o ljubavi i neljubavi, Štajer Graf, Zagreb 2010.

### Proza
* Ljubavni jadi Ružice Trnoružice, 1986.
* Seoba mora, 1996.
* Opsjenar Galateo, 2002.
* Mirakul zvan ljubav, srednjovjekovne priče, Stajer - graf, Zagreb 2006.

### Proza i slikovnice za djecu
* Ma i Lu, roman, 1989.; 1990.
* Ma i Lu se igraju, pjesme, 1995.
* Tri pustolova hrabra, priče, 1996.
* Sve niče iz priče, proza za mladež, 2000.
* Raduj se danu, pjesme, 2004.

### Književno – kritička proza
* Pjesnička riječ Dragutina Tadijanovića, književne interpretacije, 1970.
* Čin riječi, kritike i eseji, 1979.
* Odjeci pjesničke riječi, razgovori s književnicima, 1991.
* Hrvatski pjesnici; priredila Ljerka Car Matutinović; Mozaik knjiga, Zagreb 2006.

### Prijevodi s talijanskog (knjige)
* Rolando Certa: Arion, pjesme, 1985.
* Lucifero Martini: Colloquio con la Citta` (Razgovor s gradom), pjesme, 1987.
* Alberto Moravia: Nosorog, priče za djecu, 1991.
* Gianni Rodari: Putovanje Plave strijele, roman, 1995.; 2000.
* Carlo Collodi: Pinokio, roman, 1996.; 2001.
* Gianni Rodari: Čipolino, roman, 1997.; 1998.
* Boccaccio: Dekameron, 2002.
* Dante, Petrarca, Boccaccio: izbor iz djela, 2002.
* Žena od kamena, antologija suvremene talijanske proze, izabrala, prevela i priredila Ljerka Car Matutinović; Bosanska riječ, Tuzla/ Talijanski institut za kulturu, Zagreb, 2005.

## Izvori
* Članak je započet prema tekstu Ljerke Car Matutinović s 

## Vanjske veze
* Hrvatsko društvo pisaca, Ljerka Car Matutinović